open-index/open-wikipedia-markdown huggingface dataset:
Allround-VM på skøyter 1893, menn

**Allround-VM på skøyter 1893, menn** ble arrangert på Museumsplein i Amsterdam, Nederland den 6. og 7. januar 1893. Det var 17 deltakere fra Nederland, Norge, Sverige og Tyskland.
Dette var det første verdensmesterskapet i hurtigløp på skøyter i historien  med offisiell status. 
Løperne gikk distansene 500 meter,  meter,  meter og  meter.

Reglene var slik at en løper måtte vinne tre distanser for å bli kåret til vinner. Jaap Eden fra Nederland vant de tre korteste distansene og ble kåret til den første offisielle verdensmester i historien selv om han ikke fullførte  meter. Det ble ikke utdelt sølv- og bronsemedaljer i mesterskapet.

Oscar F. Fredriksen fra Norge satte den første verdensrekorden på  meter med tiden 20.21,4. 

## Resultater

## Referanser




## Kilder
* www.skateresults.com 
* www.speedskatingbase.eu 
* www.speedskatingnews.info
Bøfjorden (Herøy)

:*For andre fjorder med samme navn, se [[Bøfjorden]].*

**Bøfjorden** er en fjord på østsida av Leinøya i Herøy kommune i Møre og Romsdal. Fjorden er rundt 3&nbsp;kilometer lang og går sørover fra Rundafjorden. Øst for Bøfjorden ligger Ulsteinfjorden og Hareidlandet.

På vestsida av fjorden ligger bygda Torvika. I øst ligger Hatløya og enda lenger øst ligger Ulsteinvik i Ulstein kommune.

## Referanser
René Bauwens

**René Bauwens** (født 11. mars 1894, død 1959) var en belgisk svømmer og vannpolospiller som deltok i de olympiske leker 1920 i Antwerpen og 1928 i Antwerpen.

Bauwens vant en olympisk sølvmedalje i vannpolo under OL 1920 i Antwerpen. Han var med på det belgiske laget som kom på andreplass i vannpolo-turnering. Belgia vant over Sverige med 5-3 i semifinalen, men tapte finalen til Storbritannia med 2-3. Bauwens var også med på Belgias lag på 4 x 200 fri i svømming. 

Åtte år senere, under OL 1928 i Antwerpen, spilte han i begge Belgias kamper i vannpoloturneringen og scoret to mål.
 
## OL-medaljer
*  1920  Antwerpen - Sølv i vannpolo  Belgia

## Referanser


## Eksterne lenker
*
Johann Strauss

**Johann Strauss** er navnet til flere personer:

* Johann Strauss d.e. (1804–1849), østerriksk komponist
* Johann Strauss d.y. (1825–1899), østerriksk komponist, sønn av foregående
Mulfjorden

**Mulfjorden** er et 4&nbsp;kilometer langt sund som skiller Hjartøya og Steigens fastland. Sundet går som en forbindelse mellom Folda og Nordfolda, men Nordfoldas sørlige innløp er også sundets startpunkt.

Sørøstenden av sundet, Mulneset, markererer også overgangen til Revsfjorden og Sørfolda. Gården Mulen ligger i nordøstenden. Multinden og Middagstinden på østsiden er henholdsvis 862 og 767 moh.

## Fotnoter



## Referanser
Revsfjorden

**Revsfjorden** er et litt over 4&nbsp;kilometer langt sund som strekker sørøstover fra Mulneset i Steigen kommune og Måsøyodden på Prestmåsøya i Sørfold kommune til Lassodden hvor Måsøysundet fortsetter sørover som en sammenhengende forbindelse mellom Folda og Sørfolda. Sundet ligger i Sørfold kommune med kun en liten del ved innløpet i Steigen.

Mulneset, i nordøstenden av sunden, markerer også starten på Sørfolda og overgangen til Mulfjorden og Nordfolda. Sagfjorden går i østlig retning fra sundet på nordsiden av Revsnesodden. Husbyvika går østover fra sørsiden av odden. Fra sørenden av Husbyvika går det omtrent 850&nbsp;meter lange Måsøysundet videre mellom Prestmåsøya og fastlandet.

Sundet ligger i et område uten bebyggelse eller veiforbindelser. 

## Referanser


## Eksterne lenker
* Bilder fra turliv.no - Tennvika på Prestmåsøya. Besøkt 21.08.2012.
Pierre Nijs

**Léon Pierre Nijs** (født 4. januar 1890, død 1939) var en belgisk vannpolospiller som deltok i de olympiske leker 1912 i Stockholm og 1920 i Antwerpen. 

Nijs vant en olympisk sølvmedalje i vannpolo under OL 1920 i Antwerpen. Han var med på det belgiske laget som kom på andreplass i vannpolo-turnering. Belgia vant over Sverige med 5-3 i semifinalen, men tapte finalen til Storbritannia med 2-3. 

Åtte år tidligere, under OL 1912 i Stockholm var han med på Belgias lag som kom på tredjeplass i vannpoloturneringen.
 
## OL-medaljer
*  1920  Antwerpen - Sølv i vannpolo  Belgia
*  1912  Stockholm - Bronse i vannpolo  Belgia

## Referanser


## Eksterne lenker
*
Sandsfjorden

**Sandsfjorden** er navnet på flere fjorder i Norge:

*Sandsfjorden (Sande) &ndash; en fjord i Sande kommune i Møre og Romsdal. 
*Sandsfjorden (Suldal) &ndash; en fjord i Suldal kommune i Rogaland. 

## Se også
*Sandfjorden, for fjorder med et lignende navn.
Brunelliprosedyre

**Brunelliprosedyren** er et kirurgisk inngrep som gjøres for å korrigere ustabilitet i håndleddet. Ustabilitet i håndleddet kan være forårsaket av et revet ligament, som f.eks. det scapholunære ligamentet. Brunelliprosedyren reparerer ikke det revne ligamentet. Et hull blir boret gjennom skafoidbeinet, og en del av en sene tatt fra pasienten settes gjennom dette hullet, og festes til nærliggende bein. Inngrepet kan utføres under lokal bedøvelse. Inngrepet resulterer vanligvis i redusert bevegelighet i håndleddet. Ustabilitet i håndleddet kan over tid føre til artrose.

## Referanser


## Eksterne lenker
* Video som viser denne kirurgisk prosedyren utført på en menneskehånd
Kopački rit naturpark

**Kopački rit naturpark** ligger i den kroatiske regionen Slavonia langs Donaus høyre bredd i nærheten av byen Osijek. Elven Drava danner parkens sørlige grense.  Kopački rit er ett av de største og viktigste våtmarksområder i Europa. Området omfatter 177 km², hvorav 80 km² er zoologisk naturreservat.

## Fauna og flora
 
I naturreservatet finnes 260 fuglearter som oppholder seg der hele året. Det dreier seg om ørn,(bl.a. havørn), stork, and, gås, egretthegre, flere kråkeslag og ulike spetter. Noen av fugleslagene har midlertidige opphold i området, under sine trekk nordover eller sørover. En del av parken står under vann tre måneder i løpet av året og er dermed svært fruktbart. I sjøene finnes et meget stort antall fiskeslag, herunder gjedde, brasme, karpe, gjørs og abbor.

I skogene og de åpne landskapene kan man se hjort, rådyr, villsvin, villkatt og en rekke andre dyrearter. Floraen i Kopački rit omfatter tre hundre plantearter.

## Tilgjengelighet

Naturparken er lett tilgjengelig for turister bl.a. ved en panoramabåt. I sentrum av naturparken ligger slottet Tikveš som bl.a. rommer et pensjonat. Donau sykkelvei (Donauradweg) går gjennom Kopački rit.

## Eksterne lenker
*
Himmelblomsttreets muligheter

***Himmelblomsttreets muligheter*** (***Himmelblomsttreet*** i Cappelen Damm-utgave 2008) er en roman fra 1995 av den norske forfatteren Gert Nygårdshaug. Dette er andre bok i kvintologien som starter med Mengele Zoo og fortsetter med Afrodites basseng, Chimera og Zoo Europa.

## Handling
Historien handler om Jens Oder Flirum fra Flirumbygda i Norge. I ung alder blir han dømt for mord, og når det viser seg at dommen var feil, får han 23 millioner kroner i erstatning fra Staten. Jens Oder begynner en reise gjennom Europa, før han setter kursen videre mot regnskogen i Amazonas. Her bruker han store deler av erstatningen fra Staten på å etablere en forskningsstasjon inne i regnskogen hvor man skal samle og registrere alt av planter i hele verden. Jens Oder flytter dypt inn i regnskogen for å begynne selve innsamlingen av plantene.

Senere vender Jens Oder, eller «Senhor Yenso», tilbake til Europa på dramatisk vis for å gjennomføre en storstilt «renselse» av det europeiske kontinentet. I Europa kommer Jens Oder i kontakt med vitenskapsmannen Stephen Weduku Eagleking (som for øvrig er lenket til rullestolen sin), som kan gi Jens Oder den siste brikken som er nødvendig for å gjennomføre den store planen.

## Tematikk
Boken tar opp temaer som miljøvern, nord-sør-konflikt og imperialisme, og har en meget kritisk holdning til den europeiske tankegang og væremåte. Figuren «Mino», som ble introdusert av Nygårdshaug i boken *[[Mengele Zoo]]*, dukker også opp i denne boken.

## Referanser
Sørfolda

**Sørfolda** (lulesamisk: *Oarjje-Fuolldá*) er en fjordarm av Folda i Nordland. Den ligger nesten i sin helhet i Sørfold, med en nordvestlig del i Bodø og et lite område helt i nordøst (0,4 km²) i Steigen kommuner. Fjorden strekker seg 38,5&nbsp;kilometer i sørøstlig retning fra innløpet ved mellom Mulneset i nordøst og Kantsteinvika i sørvest til Langstranda ved Straumen. Videre går den to kilometer i sørlig retning til bunnen av Sørfoldbukta hvor Straumvatnet har sitt utløp. Sundet mellom fastlandet og Prestmåsøya, som ligger i innløpet, kalles Revsfjorden.

Det går syv fjordarmer av Sørfolda. Fra nordøst ligger Sagfjorden (nesten 11 kilometers lengde), pollen Hopen (2,3 km), Leirfjorden (19 km), Aspfjorden (3,5 km) og Tørrfjorden (4 km). På østsiden går Nevelsfjorden i Bodø (12 km) og Sjunkfjorden (11 km) av. Det går også videre forgreininger fra flere av fjordarmene. 

Den ytre halvdelen av Sørfolda har en sparsom bosetning og få veiforbindelser. På vestsiden går fylkesvei 571 fra Tårnvika, nord for Nevelsfjorden, til Kjerringøy. Området sørover fra Nevelsfjorden til Røsvik er uten fast bosetning eller veiforbindelser, og store deler av kystlinjen er vernet som Sjunkhatten nasjonalpark. Sammenhengende gårdsbebyggelse fra Røsvik, langs fylkesvei 826, til Straumen. Smelteverket Elkem Salten ligger på industriområdet Valljord like nord for Straumen. 

Fra Straumen følger europavei 6 deler av fjorden nordover langs østsiden frem til Leirfjordens munning. Spredt gårds- og grendebebyggelse. Fylkesvei 612 går langs nordsiden av Leirfjorden til Styrkesnesgrendene som er den nordligste bosetningen på østsiden. Mellom Hopen og Skjoldvika ligger det fraflyttede kirkestedet Rørstad som har anløp av hurtigbåt ved behov.  

Fra 1941 til 1966 gikk det ferge fra Røsvik til Bonåsjøen ved Leirfjorden, og fra 1964 til 1991 fra Røsvik til Nordfold i Steigen.

## Se også
*Nordfolda
*Rørstad kirke
*Sjunkhatten nasjonalpark

## Fotnoter



## Referanser




## Eksterne lenker
* Brattfjord.net: Rutetider for hurtigbåten på Nord- og Sørfolda.
Botnfjorden (Sørfold)

**Botnfjorden** er en poll som går i sørlig retning av den indre delen av Sagfjorden i Sørfold kommune i Nordland. Innløpet går gjennom det 50-100 meter brede sundet Straumen som ligger øst for Straumskjæran mellom Sagfjordbotn og Lappvika. Lengden inn til bunnen av pollen, hvor Storelva har sitt utløp, er i underkant av tre kilometer.

Området er uten veiforbindelser og bosetninger. Omgitt av fjellryggen Per Jensafjellet på østsiden og åslandskap som går opp mot Kråktinden på vestsiden. I bunnen av pollen ligger den avfolkede gården Botn.

## Fotnoter



## Referanser
Gunvor Ulstein

**Gunvor Ulstein** (født 11. juni 1969) er en norsk industrileder, konsernsjef i Ulstein Group, styreleder i Ulsmo AS og flere skaper i Ulstein Group. Ulstein har også flere styreverv.  

Gunvor Ulstein er datter av Idar Ulstein. Hun er utdannet siviløkonom fra Norges Handelshøyskole, og har studert jus på Universitetet i Bergen.  I 1993–1994 var hun trainee ved Columbia Shipmanagement på Kypros, arbeidet som markedsanalytiker 1994–1997, og ved Motorfabrikken Ulstein Bergen  var hun så salgssjef 1997-99. Hun ble tilsatt som administrerende direktør ved Ulstein Verft i mars 1999, etter at Brynjulv Mugaas gikk til Fred Olsen. Broren Tore Ulstein var da teknisk direktør samme sted, og de var begge medeiere. I 2003 ble hun konsernsjef, en stilling hun hadde frem til høsten 2020. Hun kom tilbake som konsernsjef høsten 2023.  

## Priser
* Årets forretningskvinne 2006, kåret av champagneprodusenten Veuve Clicquot.
* Årets shippingnavn 2008, kåret av Women's International Shipping & Trading Association.
* Young person in Shipping Award 2011, kåret av Seatrade Awards (delt ut av Prinsesse Anne).
* Teknas Gullmedalje 2013.
## Referanser


## Eksterne lenker
* Artikkel om Gunvor Ulstein og Ulstein Group
Paul Gailly

**Paul Gailly** (1894–1969) var en belgisk vannpolospiller som deltok i de olympiske leker 1920 i Antwerpen og 1924 i Paris.

Gailly vant en olympisk sølvmedalje under OL 1920 i Antwerpen. Han var med på det belgiske laget som kom på andreplass i turneringen. Belgia vant over Sverige med 5-3 i semifinalen, men tapte finalen mot Storbritannia med 2-3.

Fire år senere, under OL 1924 i Paris vant han en ny sølvmedalje. Det var tretten nasjoner som stilte lag. I kvartfinalen vant Belgia over Ungarn med 7-2 og siden slo de Tsjekkoslovakia med 5-1 i semifinalen. De tapte finalen mot Frankrike med 0-3, og Frankrike ble dermed olympiske mestere i vannpolo. I spillet om andreplass vant siden Belgia over Sverige med 4-3, og over USA med 2-1.
 
## OL-medaljer
*  1920  Antwerpen - Sølv i vannpolo  Belgia
*  1924  Paris - Sølv i vannpolo  Belgia

## Eksterne lenker
*
Nevelsfjorden

**Nevelsfjorden** er en fjordarm av den delen av Sørfolda som ligger i Bodø kommune. Den strekker seg 12&nbsp;kilometer i sørvestlig retning fra innløpet mellom Fornesodden i nord og Vindvikodden i sør til Tverrbakkan, øst for Kjerringøy, i bunnen.

Fjorden er omgitt av fjell som når mellom 300 og 1&nbsp;000 meters høyde. Ørnnestinden (834 moh. og Storlitinden (674 moh.) er de høyeste på nordsiden mens på sørsiden ligger blant annet Skeistinden (972 moh.) og Trolltinden (924 moh.). Mellom Tårnvikfjellet og Reindalskartinden går innløpet til Eidekjosen som går av i nordlig retning. 

Østgrensen til Sjunkhatten nasjonalpark følger store deler av den sørlige kystlinjen til Nevelsfjorden hvor de to veiløse gårdene Nevelen og Straumnes ligger. Lokal vei fra fylkesvei 571 til grendene Tverrbakkan i fjordbunnen og Øyjorda på nordsiden. Omtrent 15 fastboende fordelt på grendene.
__NOTOC__
## Se også
*Strandå/Os landskapsvernområde

## Fotnoter



## Referanser




## Eksterne lenker
* Norsknatur.no Gå i land på Kjerringøy!: Omtale av og bilder fra bl.a. Nevelsfjorden.
Eidekjosen

**Eidekjosen** er en fjordarm av Nevelsfjorden i Bodø kommune i Nordland som strekker seg litt over 6&nbsp;kilometer i nordvestlig retning fra innløpet mellom Movikstia i nordøst og Ørnneset i sørvest til grenden Eidet i fjordbunnen.

På østsiden ligger Tårnvikfjellet (440 moh.) og på vestsiden en fjellrekke med Eidetinden (1&nbsp;020 moh.) og Reindalskartinden (950 moh.) som de høyeste. Fra bunnen av Eidekjosen går et omtrent 900 meter langt eid over til Folda. 

Lokal veiforbindelse til Eidet, som er eneste bosetning, via fylkesvei 571 fra Tårnvika og Kjerringøy.

## Se også
*Strandå/Os landskapsvernområde

## Fotnoter



## Referanser
Sandsfjorden (Sande)

**Sandsfjorden** er en fjord i Sande kommune i Møre og Romsdal. Den ligger mellom Sandsøya i vest og Gurskøya i øst. Fjorden strekker seg rundt 4,5&nbsp;kilometer sørover fra Norskehavet og inn til Nupeneset på Gurskøya. Herfra fortsetter den som Hallefjorden.

Fjorden er drøyt en kilometer bred og er på det dypeste 236&nbsp;meter. 

Ved Nupeneset går fjordarmen Gursken sørøstover på Gurskøya. Nord for Gursken ligger Gjerdvika med bygdene Gjerde og Sandanger. På vestsida av fjorden ligger Sandshamn. 

## Referanser
Zozo

***Zozo*** er en svensk dramafilm fra 2005 regissert av Josef Fares.  Filmen er en overgang fra Josef Fares' tidligere komedier, da denne filmen er alvorlig og dypt tragisk. Filmen er delvis spilt inn i Libanon; hjemlandet til Josef Fares.

Den ble tildelt Guldbagge for beste musikk (Adam Nordén) og beste foto (Aril Wretblad), samt Nordisk råds filmpris.

## Handling
Zozo handler om Zozo, en ung gutt som vokser opp midt i en krigssone i Libanon på 80-tallet. Han ser foreldrene bli sprengt i biter av en rakett og klarer med hjelp fra en ung jente (Rita) å flykte til besteforeldrene i Sverige. Hjemme i Sverige må Zozo både takle språkproblemer og mangel på kontakt med medstudenter, i tillegg blir han mobbet av gjengen til Tobbe. En elev på skolen, Leo, er også en outsider, og har en alkoholisert far som slår ham. På grunn av deres felles lidelser oppstår et vennskap dem imellom der Leo lærer Zozo svensk. 
Hver gang Zozo kommer i en stressende situasjon kommer traumene fra krigen i Libanon tilbake til ham, et tema i filmen er om han skal la hatet og aggresjonen fra krigen ta over livet hans, eller om han skal gå forsoningens vei. Bestefaren til Zozo vil løse problemene hans ved at Zozo tar igjen og tyr til vold, noe som kan indikere at bestefaren har med seg og representerer en aggressiv innstilling/holdning fra hjemlandet Libanon; et konfliktfylt land der krig og hat er vanlig. Zozo velger i en nøkkelscene der han og vennen Leo blir mobbet å ikke ty til vold, dermed bryter han den onde sirkelen som kunne ført hatet videre.

Et annet hovedmoment i filmen er Zozo's fantasi. Som en forsvarsmekanisme går Zozo inn i seg selv ved å snakke med en kylling og senere drømme seg bort til et sted i himmelen der han kan møte den døde moren. Mot slutten av filmen blir det færre og færre av disse scenene, da Zozo overkommer sin frykt og finner fred. 

## Referanser


## Eksterne lenker
*
Roar A. Klever Bøye

**Roar A. Klever Bøye** (født i 1968) er en norsk musikkdramatiker, komponist og instruktør fra Telemark, oppvokst i Lørenskog i Akershus. Han har bl.a. skrevet verket *[[Eventyrteiknaren]]* til Theodor Kittelsens 150-årsjubileum i 2007. *[[Eventyrteiknaren]]* ble oppført på Evju bygdetun på Gvarv i 2007 og 2008. Sto bak manus og regi til 100 Kvinnestemmer i 2013. Forestillingen markerte jubileet for kvinners stemmerett. Musikkspelet (musikalen) Huldresølvet markerte 200-årsjubileet for den norske grunnloven i 2014. Bøye har virket som musikkteater-instruktør i Telemark siden 1995, og er en av hovedmennene bak Telemark musikkteater(TMT), som er et talentutviklingsprosjekt for unge mennesker mellom 16 og 26 år.

## Eksterne lenker
* Hjemmeside
Sjunkfjorden

**Sjunkfjorden** (lulesamisk: *Sjuŋkavuodna*) er en fjordarm av Sørfolda i Sørfold kommune i Nordland. Den strekker seg 11&nbsp;kilometer i sørvestlig retning fra innløpet mellom Geitneset i vest og Jovikneset i øst til Sjunkfjorddalen som fortsetter sørøstover fra fjordbunnen.

Med unntak av ved innløpet på østsiden er fjorden omgitt av fjell på rundt tusen meters høyde med Sjunkhatten (1&nbsp;185 moh.) på vestsiden og Vassviktindan (opp mot 1&nbsp;135 moh.) på østsiden som de høyeste. 

Fjorden ligger innenfor området til Sjunkhatten nasjonalpark, er uten veiforbindelser og har noe avfolket gårdsbebyggelse langs kystlinjen med Sjunkfjorden i bunnen, hytte i Hella, gården Vassvik og gårdene ved Færøyvatnet på østsiden. På vestsiden ligger gården Sjunkan i bunnen av den omtrent to kilometer dype Sjunkvika.

## Referanser




## Eksterne lenker
* NRKs omtale av programmet «Der ingen skulle tru at nokon kunne bu» -Vassvika
* NRKs nett-tv: «Der ingen skulle tru at nokon kunne bu - Vassvika»
Tørrfjorden

**Tørrfjorden** (lulesamisk: *Doaresjågåvuodna*) er en fjordarm av Sørfolda i Sørfold kommune i Nordland. Den strekker seg 4&nbsp;kilometer i øst/nordøstlig retning fra innløpet mellom Ytter-Tørrfjordskjæret i nord og Langvikneset i sør og inn til det bratte Tennfloget i fjordbunnen.

På nordsiden av fjorden ligger Gyltvikfjellet (745 moh.) og på sørsiden ligger Buviknakken (373 moh.). Det 328 meter høye Finnvikfjellet ligger i bunnen. Fra Finnvika, i den indre delen av Tørrfjorden, går det korte sundet Trengselet i nordlig retning og gir forbindelse til Nordfjorden. Tørrfjordelva, som kommer fra Andkjelvatnet, har sitt utløp mellom Nerigardshammaren og Leirvikskjæret på sørsiden. Flo og fjære virker oppover Tørrfjordelva.

Det er spredt gårdsbebyggelse langs nordsiden av fjorden, med gården Ytter-Tørrfjordskjæret i munningen og videre innover Slåttvika, Hjellvik og Torkeleng. E6 følger fjorden langs hele nordsiden, fra Daumannsviktunnelen, og langs den indre del av sørsiden til Megården tunnel.

## Fotnoter



## Referanser
Sandfjorden (Måsøya)

**Sandfjorden** er en fjord på Måsøya i Måsøy kommune i Finnmark. Fjorden ligger på nordsida av Måsøya, og har innløp mellom Silbanova i vest og Ålmannvikneset i øst. Den er 1,8&nbsp;kilometer lang og går i sørvestlig retning inn til Steinvika i fjordbotnen.

Det er ingen bosetninger ved fjorden. 

## Referanser
Landegodefjorden

**Landegodefjorden** er et bredt sund i Bodø kommune i Nordland som i sør formes mellom øya Landegode og fastlandet like nord for Bodø by. Sundet er om lag 18&nbsp;kilometer langt frem til innløpet av Mistfjorden og foten av Mjeldefjellet, mens på vestsiden regnes innløpet å være ved Landegode fyr.

Sundet har en rekke små øyer og grunner og kan, spesielt vinterstid, være utsatt for plutselig sterk vind. Fallvinder fra Landegodefjellene eller en sterk østlig vind, med hyppige kast, fra fastlandet er heller ikke uvanlig. Skipsled for mye «innaskjærs» skipstrafikk og for rutegående trafikk som Hurtigruten, Nordlandsekspressen og hurtigbåten mellom Bodø og Helnessund.

Det er en tett bebyggelse langs fylkesvei 834 på østsiden av Landegodefjorden, fra Bodø by og nordøstover til Mjeldefjellet, med bydelen Løpsmarka og grendene Løp, Myklebostad og Skau. Samlet går bygdene under navnet Nordstranda. Området ved  Mjelde er et populært rekreasjonsområde med blant annet strender og turområder. Hurtigbåtanløp av Kvig på Landegode. 

## Kilder
*National Geospatialintelligence Agency: *Prostar Sailing Directions 2004 North and West Coasts of Norway Enroute*. Januar 2004. Side 155-156.
Karlsøyfjorden (Bodø)

**Karlsøyfjorden** er et sund som går mellom Kjerringøya og Karlsøyvær i Bodø kommune i Nordland. Sundet har en lengde på 15 kilometer fra Stegerøya i Vestfjorden og til Kjeøya ved Låter i Folda.

Den største bebyggelsen langs sundet er Kjerringøy. Spredt bebyggelse nord og sør for Kjerringøy langs fylkesveiene 834 og 571 som går langs fastlandsdelen av Karlsøyfjorden.

## Se også
*Karlsøyvær naturreservat
*Fjære naturreservat

## Fotnoter



## Referanser
Pierre Dewin

**Pierre Dewin** (født 1894, død ukjent) var en belgisk vannpolospiller som deltok i de olympiske leker 1920 i Antwerpen og 1924 i Paris. 

Dewin vant en olympisk sølvmedalje i vannpolo under OL 1920 i Antwerpen. Han var med på det belgiske laget som kom på andreplass i vannpolo-turnering. Belgia vant over Sverige med 5-3 i semifinalen, men tapte finalen til Storbritannia med 2-3. 

Fire år senere, under OL 1924 i Paris vant han en ny sølvmedalje i vannpolo. Det var tretten nasjoner som stilte lag. I kvartfinalen vant Belgia over Ungarn med 7-2 og siden slo de Tsjekkoslovakia med 5-1 i semifinalen. De tapte finalen mot Frankrike med 0-3 og Frankrike ble dermed olympiske mestere i vannpolo. I spillet om andreplass vant siden Belgia over Sverige med 4-3 og over USA med 2-1.
 
## OL-medaljer
*  1920  Antwerpen - Sølv i vannpolo  Belgia
*  1924  Paris - Sølv i vannpolo  Belgia

## Referanser


## Eksterne lenker
*
Scuol

**Scuol** (fra latinsk *scopulus*: klippe) er en kommune i distriktet *Inn* i kantonen Graubünden i Sveits. 

Kommunesenteret ligger 1290 meter over havet.  

Kommunen hadde  og har et areal på 144 km². 

Det offisielle språket er retoromansk, slik det er i hele området Unterengadin, men befolkningen snakker også sveitsertysk.

1. januar 2015 ble Scuol slått sammen med de fem nabokommunene Ardez, Ftan, Guarda, Sent og Tarasp slik at de ble Sveits' største kommune med et areal på 439 kvadratkilometer. Etter utvidelsen har kommunen nå cirka 4&nbsp;700 innbyggere. 

## Klima
Unterengadin er kjent for sitt solrike klima og er blant de tørreste områdene i hele alperegionen. Hovedmengden av nedbøren kommer om sommeren, mens februar er den tørreste måneden. Det er likevel nesten alltid nok snø om vinteren, bl.a. fordi området har lite fønvind.

## Bygninger
Den sengotiske kirken *St. Georg* fra 1516 og velholdte borgerhus. Bydelen "Scuol Sot" har gamle vakre hus og en malerisk plass med en stor brønn og et historisk museum.

## Turisme
Stedet er et fint utgangspunkt for fjellvandrere, terrengsyklister og paraglidere. 

Skiområdet Motta Naluns (1250-2785 moh) har 80 km preparerte nedfarter og 12 heisanlegg, dvs et i sveitsisk sammenheng middels stort anlegg.

Scuol er østlig endestasjon på den engandinske delen av Rhätische Bahn, et smalsporet jernbanenett i  Graubünden.

## Referanser


## Eksterne lenker
* 
* Scuol turistkontor (tysk)
Elvefjorden

**Elvefjorden** er en fjordarm av Ytre Sundan på sørsiden av Saltfjorden i Bodø kommune i Nordland. Fjorden strekker seg 6&nbsp;km østover til Børelva i bunnen av fjorden.

Fjorden har innløp mellom Straumsneset i vest og Vakkerhaugen i øst. Over her krysser fylkesvei 17 via Åselistraumen bru. Litt inn i fjorden går Gillesvågen inn til grenda med samme navn på nordsiden.

## Referanser
Indre Sundan

**Indre Sundan** er ei over fire kilometer lang renne i Bodø kommune i Nordland som skiller den østlige delen av Straumøya fra fastlandet. Renna går fra Saltstraumen og Svefjorden i nordøst til Sundstraumen i sørvest. Videre fra Sundstraumen fortsetter Ytre Sundan sørvestover til Beiarkjeften. Dette sundsystemet har en sammenhengende lengde på 13 kilometer.

Området er tynt befolket. Sundstraumlian naturreservat ligger langs store deler av nordsiden. Like øst for Rundholmen krysser Kystriksveien over Indre Sunnan bru til grendene Tuv og Laukeng som er de eneste bosetningene på fastlandssiden. 

## Referanser
Ytre Sundan

**Ytre Sundan** er ei nesten åtte kilometer lang renne i Bodø kommune i Nordland som skiller den vestlige delen av Straumøya fra fastlandet. Renna går fra Beiarkjeften i sørvest til Sundstraumen i nordøst. Videre fra Sundstraumen fortsetter Indre Sundan nordøstover til Svefjorden. Dette sundsystemet har en sammenhengende lengde på 13 kilometer.  Ved Steinsøya går det to sund i sørlig retning som gir forbindelse til Fjellvika.

En del av tidevannet som går inn til Saltenfjorden går gjennom Ytre- og Indre Sundan, men Saltstraumen lenger inn, er allikevel den desidert sterkeste tidevannstrømmen i forbindelse med fjorden.

Området er tynt befolket. Lokal vei til grendene Gjælen og Valnes tar av fra Kystriksveien. Fra fylkesvei 580 på Straumøya går en lokal vei til gårdene på Hella. De to naturreservatene Skånland og Sundstraumlian grenser mot Ytre Sundan. 

## Referanser
Philippe Adams

**Philippe Adams** (født 19. november 1969 i Mouscron i Belgia) er en belgisk racerfører.

## Karriere
### Tidlig karriere
Adams startet med gokart i 1981, da han var tolv år gammel. Han gikk videre til bilsport i 1984, og kjørte de første årene i forskjellige standardbilklasser. I 1992 deltok han i det britiske Formel 3-mesterskapet hvor han kom på andreplass sammenlagt i sesongen. Adams gikk i 1993 til britisk Formel 2, hvor han vant mesterskapet.

### Formel 1 (1994)
Adams og han støttespillere ble enige med Team Lotus og betale  dollar for å kjøre to løp i Formel 1-sesongen 1994. En del av disse pengene kom fra en forsikringspolise tatt ut mot hans belgiske Procar-løp på Spa ved siden av F1-løpet. I Belgias Grand Prix måtte han bryte løpet, men klarte å fullføre på en 16.-plass i Portugal. Mellom disse to løpene kjørte Alex Zanardi i Italia hvor han klarte å kvalifisere seg på en 13.-plass. Adams skulle også kjøre på Jerez, men temaet ga setet tilbake til Zanardi.

### Etter Formel 1
Adams kom aldri tilbake til Formel 1, og gikk tilbake til standardbil- og sportsvognsracing.

## Resultater
### Fullstendige Formel 1-resultater
(Forklaring) (Resultater i uthevet skrift indikerer **[[pole position]]**, resultater i kursiv indikerer *[[raskeste runde]]*)

## Se også
* Liste over Formel 1-førere

## Referanser
Floden

:*For den fransk-amerikanske filmen fra 1951, se [[Elven (film)]]

*'Floden*' ([[latin]] *Eridanus'') er et stjernebilde på den sørlige himmelhvelving.
Hviskninger og rop

***Hviskninger og rop*** (originaltittel: *Viskningar och rop*) er en svensk dramafilm fra 1972 regissert av Ingmar Bergman. 

## Handling
Filmens handling utspiller seg mot slutten av 1800-tallet på en velstående gård i Sverige. I sentrum av historien finner vi den døende Agnes. I tillegg møter vi hennes to søstre, Karin og Maria, samt tjenestepiken Anna. Ettersom historien utfolder seg dukker det opp gamle intriger som ikke har grodd; utroskap, misunnelse, misnøye, med mere. Selv om en av søstrene ligger for døden, vris spenningen mot de mange ukjente hemmelighetene og de konfliktene som bryter ut. 

Filmen består også av en rekke flashbacks som bidrar til å beskrive hver enkelt personlighet. Disse tilbakeblikkene gir dermed større forståelse for hvordan hver enkelt karakter forholder seg til / takler de siste dagene til Agnes. Fortiden og nåtiden smelter sammen. Det samme trekket finner man også i andre Bergman-filmer, for eksempel *[[Smultronstället]]* (1957), hvor Isak Borgs yngre dager filmatiseres gjennom flashbacks. Han blir konfrontert om hvordan han har vokst frem som person. Handlingen motiveres ved at fortid og nåtid flettes sammen. 

Filmen er karakterisert som et kammerspill (kammerspeil). Det er et eldre teaterkonsept som har til hensikt å bringe publikum tett inn på skuespillerne. Dette gjøres gjennom nærbilder og et begrenset filmatisk univers (her: innenfor husets fire vegger). 

## Skuespillere
* Harriet Andersson som Agnes
* Kari Sylwan som Anna
* Ingrid Thulin som Karin
* Liv Ullmann som Maria
* Anders Ek som Isak
* Inga Gill som Fortelleren
* Erland Josephson som David
* Henning Moritzen som Joakim
* Georg Årlin som Fredrik

### Priser
* 1975 – Jussi Awards – **Jussi – Beste utenlandske regissør**
* 1975 – Cinema Writers Circle Awards, Spania – **CEC Award – Beste utenlandske film**
* 1974 – Academy Awards, USA – **Oscar- Beste filming**
* 1974 – Bodilprisen – **[[Bodilprisen for beste ikke-amerikanske film]]**
* 1974 – David di Donatello Awards – **David – Beste regissør for utenlandsk film**
* 1974 – Italian National Syndicate of Film Journalists – **Silver Ribbon – Beste regissør** 
* 1974 – Kansas city Film Critics Circle Awards – **KCFCC Awards**
**- Beste regissør – Beste utenlandske film**
* 1973 – Gulbagga Prisene, Sverige
**- Beste kvinnelige hovedrolle – Beste Film**
* 1973 – Cannes Film Festival – **Teknisk Pris**
* 1973 – Nationalbord of Review, USA – **NBR Award**
**- Beste regissør – Beste utenlandske film**
* 1973 – National Society of Film Critics Awards, USA – **NSFC Award**
**- Beste filming – Beste Manus**
* 1973 – New York Film Critics Circle awards – **NYFCC Awards**
**- Beste kvinnelige hovedrolle – Beste regissør – Beste Film – Beste manus**

I tillegg nominert til 7 andre priser.

## Referanser


## Eksterne lenker
*
Den liberale internasjonale

**Den liberale internasjonale** er en internasjonal paraplyorganisasjon for liberale politiske parti. Den ble grunnlagt i 1947 i Oxford med målsetning å styrke liberalt demokrati internasjonalt på bekostning for totalitarisme, fascisme og kommunisme. Hovedkvarteret er i London. I Norge er partiet Venstre med i Den liberale internasjonale.

Idéer som medlemspartiene i Den liberale internasjonale har til felles er menneskerettigheter, frie og rettferdige valg og , sosial rettferdighet, toleranse, markedsøkonomi, fri handel, bærekraftig utvikling og internasjonal solidaritet. Hvilke ideer vært enkelt medlemsparti vektlegger mest varierer. De grunnleggende prinsippene til organisasjonen er beskrevet i Oxford Manifestet. Både liberalistiske og sosialliberale parti er med, fra Danmark er både Venstre og Radikale Venstre medlemmer. 

Ungdomsorganisasjonen som blant annet Unge Venstre og Liberale Studenter i Norge er medlem av, heter International Federation of Liberal Youth.
## Referanser


## Eksterne lenker
*
Sulafjorden

**Sulafjorden** er en fjord (egentlig et sund) i Hareid og Sula kommuner i Møre og Romsdal. Den ligger mellom øya Hareidlandet i sørvest og Sula i nordøst. Fjorden er 9&nbsp;kilometer lang og 4–5&nbsp;kilometer bred, og utgjør den ytre delen av Storfjorden. Den har innløp fra Breidsundet i nord, mellom Kvitneset på Hareidlandet og Eltraneset på Sula, og munner ut i sør mellom Hjørungneset i sør og Vindsneset på Sula i nord. Fra Hjørungneset går Vartdalsfjorden mot sørvest, mens Storfjorden fortsetter mot øst og innover i landet. Største dybde er 445 meter, omtrent midt i fjorden.

I 2014 vedtok regjeringen at den framtidige E39 skal gå i bru over Sulafjorden og videre mot Ålesund. Strekningen er ikke konkret omtalt i Nasjonal transportplan 2018–2027.

Det er spredt bosetning på nordsida, men det er Hareidsida av fjorden som er tettest befolket. Litt sør for innløpet ligger bygda Brandal, og litt lenger sør tettstedet og kommunesenteret Hareid. Lengst mot sørøst ligger tettstedet Hjørungavåg. Fra Hareid går fylkesvei 61 i ferge over til Sulesund på Sula, og fra Hareid går også Fv35 til Hjørungavåg og Fv37 til Brandal.

## Referanser
Oxford-manifestet

**Oxford-manifestet** er en tekst som ble laget i 1947 av representanter fra 19 liberale politiske partier. Dokumentet beskriver de grunnleggende politiske prinsippene til Den liberale internasjonale. Manifestet ble utarbeidet på Wadham College i Oxford.

Etter femti år vendte Den liberale internasjonale i 1997 tilbake Oxford og utarbeidet et tillegg til det opprinnelige manifestet. Tillegget ble kalt Den liberale agenda for det 21. århundre, og beskriver liberal politikk i mer detalj. Dette tillegget ble vedtatt på den 48. kongressen til Den liberale internasjonale 27.–30. november 1997.

## Referanser


## Eksterne lenker
* Oxford-manifestet fra 1947
Ansgar Sørlies vei (Oslo)

**Ansgar Sørlies vei** (1–79, 2–76) er en vei på Lille Tøyen i bydel Grünerløkka i Oslo. Den går fra Solefallsveien til Øysteins plass og utgjør den søndre langsida på ringveien i Lille Tøyen hageby.

Veien består av typiske hagebyblokker på to etasjer, oppført rundt 1918 etter Magnus Poulssons tegninger.

Navnet er etter teglverksbestyrer Ansgar Sørlie, som bodde på Lille Tøyen, blant annet i nr 6. Han blei i 1944 arrestert for distribusjon av den illegale avisen *[[V-posten (illegal avis, Drøbak)|V-posten]]*. Seinere samme år blei han sendt til Tyskland med fangeskipet DS «Westfalen», som forliste underveis. Sørlie var av de mange som omkom.

Tidligere het veien *Halvdans vei*. Et opprinnelig forslag var *Tømmermandsveien*.

## Referanser



## Kilder
* Oslo byleksikon

## Eksterne lenker
*
Flygefisken

**Flygefisken** (latin *Volans*) er et stjernebilde på den sørlige himmelhvelving.

Stjernebildet var ett av de tolv skapt av Pieter Dirkszoon Keyser og Frederick de Houtman mellom 1595 og 1597, og det ble for første gang publisert i *[[Uranometria]]* fra 1603, av Johann Bayer.

## Navngitte og viktige stjerner

Kilde: The Bright Star Catalogue, 5th Revised Ed. og The Hipparcos Catalogue, ESA SP-1200

## Eksterne lenker
*
Fluen (stjernebilde)

**Fluen** (latin *Musca*) er et stjernebilde på den sørlige himmelhvelving.

Bildet er ett av de 12 som ble regnet av Pieter Dirkszoon Keyser og Frederick de Houtman mellom 1595 og 1597, og ble først skildret i *Uranometria* av Johann Bayer i 1603.

En av stjernene i bildet er dobbeltstjerna *Nova Muscae 1991*, der den ene stjerna er et svart hull.
Wladimir Aïtoff

**Wladimir Aïtoff** (født 5. august 1879, død 6. september 1963) var en fransk sportsutøver som deltok i de olympiske leker 1900 i Paris.
  
Aïtoff ble olympisk mester i rugby union under OL 1900 i Paris. Han var med det franske laget som vant den første olympiske rugby unionturneringen. Det var tre lag som deltok og det ble spilt kun to kamper. Frankrike vant over Tyskland med 27-17 og de beseiret det britiske laget med 27-8.   

## OL-medaljer
* 1900  Paris -  **Gull** i rugby union (Frankrike)

## Referanser


## Eksterne lenker
*
Nika Fleiss

**Nika Fleiss** (født 14. desember 1984 i Brežice, Slovenia) er en kroatisk alpinist.

Hun tok sølv i slalåm under junior-VM i 2004, bak østerrikske Kathrin Zettel.

Siden sesongen 2001/02 har hun regelmessig deltatt i slalåm og storslalåm i verdenscupen. I november 2002 fikk hun sin første plassering blant de ti beste. Hennes hittil beste resultat er en sjetteplass i slalåm fra Lenzerheide.

Fleiss har tre ganger deltatt i verdensmesterskap (2001, 2003 og 2005). I 2003 i St. Moritz ble hun nummer åtte i slalåm, to år senere i Santa Catarina nummer 10. Under OL 2002, 2006 og 2010 var hun med på det kroatiske laget. Hennes beste OL-resultat kom i 2002 i slalåm, der hun kom på 12.-plass.

I november 2006 skadet hun seg under trening i Aspen, da hun kollidert med den østerrikske treneren Bernd Brunner. Hun pådro seg en korsbåndskade, og måtte stå over resten av sesongen.

## Eksterne lenker
* 
* Portrett på det kroatiske skiforbundets nettsider
Daletec

**Daletec** er en internasjonal merkevare innen flammehemmende tekstiler. Opphavet til merkevaren er på tettstedet Dale i Vaksdal kommune i Hordaland der produksjonen var inntil 2009. 

Bedriften var tidligere en del av Dale Fabrikker og søsterbedrift til Dale of Norway.
Hovedmarkedet er energirelatert industri, og varer blir levert over hele verden.

## Eksterne lenker
*
USAs Grand Prix Vest

**USA Vests Grand Prix Vest** var et Formel 1-løp som i - ble arrangert på Long Beach, California. Etter 1983 returnerte det som Long Beach Grand Prix i CART-serien.

## Vinnere av USA Vests Grand Prix

## Referanser
Ørstafjorden

**Ørstafjorden** er en arm av Vartdalsfjorden i Ørsta kommune i Møre og Romsdal. Den er 10&nbsp;kilometer lang og går fra Raudøya og inn til fjordbotnen ved Ose.

Fjorden er opptil to kilometer bred, og det største dypet er 172&nbsp;meter. Ørstafjorden er en terskelfjord, og mellom Lianeset på nordsida og Sørheim i sør går en bergrygg. Dette, sammen med relativ stor tilførsel av ferskvann, gjør at de indre delene av fjorden fryser til i kuldeperioder.

Bygda Liadalen ligger like innenfor innløpet på østsida. Selve tettstedet Ørsta ligger innerst i fjorden. E39 går fra Ørsta og langs nordsida av fjorden.

## Referanser
Trøye

**Trøye** er betegnelse for ulike typer ettersittende klesplagg som brukes for å dekke overkroppen. Trøyer kan ha varierende snitt, være korte eller lange, med eller uten ermer og knapper, og av grovt eller fint materiale. De kan dessuten være ytter- eller innerplagg, for eksempel i form av strikkejakker, gensere, trikoter, sportstrøyer og underskjorter.

## Typer og historikk

## Se også
* Genser
* Kittel, serk
* Kofte, busserull
* Skjorte, bluse
* T-skjorte, singlet
* Tunika
* Trikot
* Undertøy
* Vams
* Vest, ermeløs jakke

## Referanser


## Eksterne lenker
*
Ottar Gladtvet

**Alf Ottar Gladtvet** (1890–1962) var en norsk filmskaper og pioner innen filmbransjen. Han laget dokumentarer, spillefilmer, reklamefilmer, animasjonsfilmer, nyhetsfilmer og mange kortfilmer. Han jobbet også som kinomaskinist og kinodirektør.

## Gladtvet som spillefilmregissør
Gladtvets regisserte to spillefilmer på 1910-tallet, den første spillefilmen var den westerninspirerte *Overfaldet paa postaapnerens datter eller Kampen om pengebrevet* fra 1913. I norsk films pionertid hadde Gladtvet en delaktig rolle, og fungerte delvis som Peter Lykke-Seests fotograf. Men allerede i 1918 regisserte Gladtvet sin andre spillefilm *Revolutionens Datter*. Filmen hadde premiere på Cirkus Verdensteater i Kristiania 14. oktober, men ble ikke noen økonomisk suksess. Pressen derimot så på bidraget som et positivt innspill for norsk film.

## Reise- og dokumentarfilmene
Gladtvet laget sin første dokumentarfilm *Kristiania bilder 1912-1914*, som var en samling bilder av forskjellige steder i hovedstaden. Hans første år som fotograf var han tilknyttet familiens kinodrift, men senere etablerte han selskapet Gladtvet Film som tok på seg alle mulige filmoppdrag. Han var også svært delaktig i filmavisinnslag og annen aktualitetsfilm hele sin fotografkarriere. 
Gladtvet får mye av æren for å ha frisket opp og virkelig fremmet den norske reisefilmen. Hans film *[[Raumabanen – Norges nyeste turistbane]] fra [[1925]]* skildrer naturskjønne omgivelser, følger turistene om bord i toget og på fjelltur, og får i tillegg med de karakteristiske damene i bunad med på slutten av filmen. Disse bunadkledde damene skulle bli hans kjennetegn på reisefilmen. Ottar Gladtvet laget i 1939 en helaftens dokumentarfilm som fulgte det norske kongeparet på reise til USA. *[[Til Vesterheimen]]* var produsert av Oslo Kinematografer og var først blitt vist som kortfilmer på kinoer i Oslo. Dette var som kronologisk fulgte kongeparets reise gjennom landet og man møtte mange kjente mennesker som Franklin D. Roosevelt, Sonja Henie og Henry Ford.
For utenom disse filmene laget også Gladtvet eksotiske reisefilmer, derav *[[Blandt Syd-Amerikas urskovsindianere]]* fra 1922.

## Filmografi
* 1912 *Kristiania 1912-1914*
* 1913 *Overfaldet paa postaapnerens datter eller Kampen om pengebrevet*
* 1918 *Revolutionens Datter*
* 1922 *Blandt Syd-Amerikas urskovsinvonere*
* 1924 *Mary og Doug besøker Kristiania*
* 1924 *Mary og Doug besøker Stockholm*
* 1925 *Bergensbanen*
* 1925 *Christiania Spigerverk*
* 1925 *Fra gullkysten til Freia*
* 1925 *Raumabanen – Norges nyeste turistbane*
* 1930 *Med Dovrebanen til Otta*
* 1930 *Sildebyen Haugesund*
* 1930 *Sonja Henie*

## Referanser


## Kilder
* *Filmeventyret begynner – Av og om filmpioneren Ottar Gladtvet*. Norsk filminstitutt Oslo, 1999. Jan Anders Diesen (red.)

## Eksterne lenker
*
Peter Eastgate

**Peter Eastgate** (født desember 1985 i Odense) er en dansk pokerspiller og vinner av verdensmesterskapet i poker, World Series of Poker (WSOP) Main Event i Las Vegas i november 2008. 11. november ble han den yngste vinner av konkurransen noensinne og vant en premiesum på omkring 53 millioner danske kr. 

Eastgate reiste til Las Vegas som en del av *Ladbrokes* pokerteam, men er siden skiftet til PokerStars. 

## Referanser
Goa Velha

:*Må ikke forveksles med [[Velha Goa]]*

**Goa Velha** er en småby i delstaten Goa i India. Den ligger nord i delstaten, og har en historie som strekker seg tilbake til det ellevte århundre. Goa Velha ble grunnlagt under Kadamba-dynastiet og het opprinnelig *Govapuri*, men ble lagt mer eller mindre øde under krigene i det femtende århundre. Dette gjorde at en ny by – kjent som Velha Goa – ble grunnlagt et stykke nord for Goa Velha. 

Goa Velha hadde 5411 innbyggere under folketellingen i 2001.
VY Canis Majoris

**VY Canis Majoris** er en rød hyperkjempe i stjernebildet Store hund. Den er en av de mest lyssterke stjernene på jordens nattehimmel og regnes som en av de aller største stjernene i universet. VY Canis Majoris ligger ca.  lysår fra jorden.

Beregninger viser at VY Canis Majoris har en radius rundt  ganger solens . Om denne stjernen ble plassert i midten av solsystemet, ville stjernens overflate strekke seg helt ut til Jupiters bane .

### Største stjerne
Frem til November 2024 ble WOH G64 A betraktet som den aller største stjernen . Den viser seg nå å ha en radius mindre enn  (solradius). En annen stor stjerne som er veldig omdiskutert er Stephenson 2 DFK 1. Den har blitt målt til å ha en radius på over . På grunn av stor usikker i avstand og den usannsynlig høye lysstyrken som er lagt til grunn, så er størrelsen veldig usikker. Den største konkurrenten til VY Canis Majoris må være RSGC1-F01, som er målt til mellom  og . Men usikkerheten er stor og overlapper VY Canis Majoris. Siden metoden som er brukt å måle VY Canis Majoris er mer direkte (basert på avstander), mens de andre er målt med å anslå temperatur og lysstyrke så regner mange den som den største.

## Referanser

## Eksterne lenker
* 
*
Jeff Madsen

**Jeff Madsen** (født 7. juni 1985 i Santa Monica, California) er en amerikansk pokerspiller. Han er den nest yngste som har vunnet et armband i World Series of Poker, noe han har gjort to ganger. Dessuten ble han i 2006 utnevnt til *Player of the year* under WSoP.

## Referanser


## Eksterne lenker
*
Indianeren

**Indianeren** (fra latin *Indus*) er et stjernebilde på den sørlige himmelhvelving.

Epsilon Indi er en av de nærmeste stjernene våre, rundt 11,82 lysår unna.

Stjernebildet var ett av tolv skapt av Pieter Dirkszoon Keyser og Frederick de Houtman mellom 1595 og 1597, og ble første gang beskrevet i *[[Uranometria]]* av Johann Bayer i 1603.

Siden stjernebildet først ble kjent på 1600-tallet, og ligger på den sørlige halvkula, var det ikke kjent for klassiske kulturer og det finnes ingen mytologi rundt det.

## Kilder
*
Stefan Demert

**Stefan Demert** (født 15. desember 1939, død 9. juli 2018) var en  svensk trubadur og lyriker.

## Diskografi
* 1970 *Visor för smutsiga öron*
* 1971 *Marsch på er alla pannkakor* 
* 1973 *Den siste ornitologen* 
* 1975 *Jeja & Stefan* – med Jeja Sundström
* 1978 *Sidensammetrasalump*
* 1981 *Till Anna* 
* 1993 *Katten och andra visor* 

## Priser

## Referanser


## Eksterne lenker
* 
*
Hvalfisken

**Hvalen** eller **Hvalfisken** (fra latin *Cetus*) er et stjernebilde på den sørlige himmelhvelving.

Navnet Cetus er den latinske varianten av greske Ketos, et havuhyre (eller hval) i gresk mytologi, men avledet fra gresk *gados*, «fisk». Stjernebildet Hvalfisken (navnet er misvisende ved at en hval er ingen fisk, men et pattedyr) er lokalisert i en region av himmelhvelvingen som inneholder andre vannrelaterte stjernebilder, *Aquarius* (Vannmannen), *Pisces* (Fiskene), og *Eridanus* (Floden).

## Referanser


## Eksterne lenker
*
Gullfisken (stjernebilde)

**Gullfisken** (fra latin *Dorado*) er et stjernebilde på den sørlige himmelhvelving.

Det inneholder det meste av den store magellanskyen, som er en galakse som også finnes i stjernebildet Bordet.

Gullfisken var ett av tolv stjernebilde som Pieter Dirkszoon Keyser og Frederick de Houtman laget og gav navn mellom 1595 og 1597. Det ble først skildret i Johann Bayer sin *Uranometria* i 1603.
Sjiraffen

**Sjiraffen** (fra latin *Camelopardalis*) er et stjernebilde på den nordlige himmelhvelving.

## Særligt objekter
*Caldwell 7

## Eksterne lenker
*
Shirley Chisholm

**Shirley Anita St. Hill Chisholm** (1924–2005) var en amerikansk demokratisk politiker. Hun var medlem av den amerikanske Kongressen fra 1969 til 1983.

## Familie og yrke
Chisholm ble født i Brooklyn i 1924 som datter av et immigrantpar. Hennes far, Charles Christopher St. Hill, var født i daværende Britisk Guyana, mens Shirleys mor var født på Barbados. Da Shirley var 3 år gammel ble hun sendt til mormoren Ruby Seale i Christ Church på Barbados, hvor hun bodde til hun var omtrent 7 år. Chisholm mente at tiden hos mormoren var svært viktig, ettersom den skolegangen hun fikk etter britisk mønster, gjorde henne dyktig i lesing og skriving.

Chisholm tok collegeutdannelsen sin ved Brooklyn College og profesjonsutdannelse ved Teachers College ved Columbia University. Hun jobbet som førskolelærer fra 1946 og frem til hun gikk inn i politikken for fullt i 1964.

## Politisk arbeid
Chisholm var innvalgt i New Yorks delstatsforsamling 1965–1968. I 1969 ble hun valgt inn i den amerikanske Kongressen som medlem av Representantenes hus for New Yorks 12. valgdistrikt. Hun ble da den første afroamerikanske kvinnen som ble valgt inn i Kongressen.

Hun fikk 121 landsmøtedelegaters stemmer i den første avstemningen om hvem som skulle være Det demokratiske partis presidentkandidat ved presidentvalget 1972, men tapte til slutt mot George McGovern. Hun fikk støtte fra blant andre Hubert Humphreys fristilte delegater. Under valgkampen overlevde Chisholm hele tre attentatforsøk.

Chisholm kjempet for likestilling mellom kjønnene og mellom svarte og hvite, for en minstelønnsordning, og for økte bevilgninger til sosial- og utdanningsformål, og mindre til forsvaret. Chisholm søkte ikke gjenvalg til Kongressen i 1982.

Chisholm jobbet deretter i fire år som foreleser ved Mount Holyoke College, en høyskole for kvinner. Hun var også i offentligheten som taler og foredragsholder. Hun trakk seg senere tilbake til Florida, hvor hun døde i januar 2005, 80 år gammel.

## Utmerkelser
I 1993 ble hun hedret som en del av National Women's Hall of Fame.

I 2015 ble hun posthumt tildelt Presidentens frihetsmedalje.

## Bibliografi
*  – *Unbought and Unbossed*. Boston: Houghton Mifflin Harcourt.
*  – *The Good Fight*. New York: HarperCollins Publishers.

## Referanser


## Eksterne lenker
* 
*